12.

V bode 11 (vypustenom) sa vkladá tento text: „32002 L 0083: smernica Európskeho parlamentu a Rady 2002/83/ES z 5. novembra 2002 o životnom poistení (Ú. v. ES L 345, 19.12.2002, s. 1) zmenená týmito právnymi predpismi: — 32002 L 0087: smernica Európskeho parlamentu a Rady 2002/87/ES zo 16. decembra 2002 (Ú. v. EÚ L 35, 11.2.2003, s. 1), — 32004 L 0066: smernica Rady 2004/66/ES z 26. apríla 2004 (Ú. v. EÚ L 168, 1.5.2004, s. 35), — 32005 L 0001: smernica Európskeho parlamentu a Rady 2005/1/ES z 9. marca 2005 (Ú. v. EÚ L 79, 24.3.2005, s. 9), — 32005 L 0068: smernica Európskeho parlamentu a Rady 2005/68/ES zo 16. novembra 2005 (Ú. v. EÚ L 323, 9.12.2005, s. 1), — 32006 L 0101: smernica Rady 2006/101/ES z 20. novembra 2006 (Ú. v. EÚ L 363, 20.12.2006, s. 238), — 32007 L 0044: smernica Európskeho parlamentu a Rady 2007/44/ES z 5. septembra 2007 (Ú. v. EÚ L 247, 21.9.2007, s. 1). Text smernice sa na účely tejto dohody vykladá s týmito úpravami: a) Do článku 6 ods. 1 písm. a) sa dopĺňa tento text: ‚— v prípade Islandu: Hlutafélag, Gagnkvæmt félag, — v prípade Lichtenštajnska: Aktiengesellschaft, Genossenschaft, Stiftung, — v prípade Nórska: Aksjeselskaper, Gjensidige selskaper.‘ b) Články 15, 15a, 15b a 15c týkajúce sa obozretného posudzovania navrhovaného nadobúdateľa sa neuplatnia, pokiaľ sa navrhovaný nadobúdateľ v zmysle vymedzenia obsiahnutého v smernici nachádza alebo je regulovaný mimo územia zmluvných strán. c) Článok 57 sa neuplatňuje; uplatňuje sa toto ustanovenie: Každá zmluvná strana sa na základe dohôd uzavretých s jednou alebo viacerými tretími krajinami môže dohodnúť na uplatňovaní ustanovení, ktoré sa odchyľujú od ustanovení uvedených v článkoch 51, 52 a 54 až 56 smernice pod podmienkou, že jej poisteným osobám sa poskytne primeraná a rovnocenná ochrana. Zmluvné strany sa pred uzatvorením takýchto dohôd navzájom informujú a radia. Zmluvné strany neuplatňujú na pobočky poisťovní, ktoré majú sídlo mimo územia zmluvných strán, ustanovenia, ktoré majú za následok priaznivejšie zaobchádzanie ako zaobchádzanie poskytnuté poisťovniam so sídlom na území zmluvných strán. d) Pokiaľ ide o vzťahy s poisťovňami z tretích krajín opísané v článku 59, uplatňujú sa tieto ustanovenia: 1. S cieľom dosiahnuť maximálny stupeň konvergencie pri uplatňovaní režimu tretích krajín pre poisťovne zmluvné strany si vymieňajú informácie podľa článku 59 ods. 1 a ods. 5. O záležitostiach uvedených v článku 59 ods. 2, 3 a 4 sa uskutočňujú konzultácie v rámci Spoločného výboru EHP a podľa osobitných postupov, na ktorých sa dohodnú zmluvné strany. 2. Povolenia udelené príslušnými orgánmi zmluvnej strany poisťovniam, ktoré sú priamymi alebo nepriamymi dcérskymi spoločnosťami materských spoločností, ktoré sa spravujú zákonmi tretej krajiny, sú v súlade s ustanoveniami smernice platné na celom území všetkých zmluvných strán. Ak však: a) tretia krajina zavedie množstvové obmedzenia na zriadenie poisťovní štátu EZVO alebo zavedie na tieto poisťovne obmedzenia, ktoré nezavedie na poisťovne zo Spoločenstva, povolenia udelené príslušnými orgánmi v rámci Spoločenstva poisťovniam, ktoré sú priamymi alebo nepriamymi dcérskymi spoločnosťami materských spoločností spravovaných podľa zákonov danej tretej krajiny, platia iba v Spoločenstve okrem prípadov, keď sa štát EZVO rozhodne vo vzťahu k vlastnej jurisdikcii inak; b) sa Spoločenstvo rozhodne obmedziť alebo pozastaviť platnosť rozhodnutí týkajúcich sa povolení poisťovní, ktoré sú priamymi alebo nepriamymi dcérskymi spoločnosťami materských spoločností spravovaných podľa zákonov tretej krajiny, všetky povolenia udelené príslušným orgánom štátu EZVO týmto poisťovniam sú platné iba v jeho jurisdikcii okrem prípadov, keď sa iná zmluvná strana rozhodne vo vzťahu k vlastnej jurisdikcii inak; c) obmedzenia alebo pozastavenia platnosti uvedené v písmenách a) a b) sa nemôžu uplatňovať na poisťovne ani ich dcérske spoločnosti, ktoré už získali povolenia na území niektorej zmluvnej strany. 3. Keď Spoločenstvo vyjednáva s treťou krajinou na základe článku 59 ods. 3 a ods. 4, aby získalo vnútroštátne zaobchádzanie a účinný prístup na trh pre svoje poisťovne, snaží sa získať rovnaké zaobchádzanie pre poisťovne zo štátov EZVO. e) V článku 30 ods. 1 sa slová ‚európsky index spotrebiteľských cien zahŕňajúci všetky členské štáty‘ nahrádzajú slovami ‚index spotrebiteľských cien EHP zahŕňajúci všetky zmluvné strany‘.“